<classify> Msemaji wa Klabu ya simba Haji Manara amesema kilichotokea baada ya kufungwa na Mtibwa katika kombe la mapinduzi ni funzo kubwa kwa klabu hiyo. Mara baada ya simba kupokea kipigo cha bao moja kwa bila kutoka kwa Mtibwa Mwekezaji wa klabu hiyo Mohammed Dewji alitangaza kujiuzulu katika nafasi ya Mkurugenzi wa Bodi hata hivyo uamzi huo aliutengua baada ya masaa takribani 12. Tangu wakati huo manara ambaye ni mzungumzaji sana alikaa kimya na hukuposti kitu chochote kinachohusiana na simba hadi leo jioni na kusema wanasimba hawapendi kufungwa na kocha sasa atakuwa amejua watu wanachokitaka. Amesema yaliyotokea jana ni historia isiyofaa kurejewa ila ndiyo mchezo wa soka huo una raha na karaha hivyo nguvu sasa inapaswa kuelekezwa katika uwanja wa CCM Kirumba Mwanza ili kuvuma pointi za ligi kuu. Wanasimba wenzangu!! Najua maumivu mliyopitia jana na nnafahamu karaha mnazopata toka kwa watani zetu, lakini niwaambie kitu kimoja, hili kwetu ni funzo, ni funzo kwa kila mmoja klabuni. Viongozi,Benchi la ufundi na hata wachezaji wetu. Wanasimba wa leo hawapo tayari kufungwa na hasa kama unafungwa kirahisihisi. Kocha wetu atakuwa kaelewa nn mnataka wenye timu na wachezaji bila shaka watapambana ili kuwapa Wanasimba mnachostahili Mm imani yangu ni kubwa sana kwao, hakuna shaka yaliyotokea jana ni historia isiyofaa kurejewa. Sote tunaumia lakini hii ndio Raha na karaha za football, mtu wa mpira lazma upitie tamu na chungu za kushabikia soka. Now akili yetu tuelekeze Mwanza ktk mechi mbili ngumu zijazo. Tushirikiane kupata points sita za CCM kirumba InshaAllah tutafanikiwa A post shared by Haji S. Manara hajismanara on Jan 14, 2020 at 8:45am PST  <topic>: michezo 